Þann 29. desember síðastliðinn bauð Rauði krossinn í Hafnarfirði hælisleitendum á Íslandi í veislu í Hafnarfirðinum til að fagna nýju ári . Sjálfboðaliðar Rauða krossins í Hafnarfirði stóðu að undirbúningi og matseld sem tókst einkar vel . Nokkur fyrirtæki lögðu lið og gáfu matvæli til veislunnar . Án stuðnings þeirra væri ekki mögulegt að halda slíka veislu . Aldrei hefur verið jafn fjölmennt í veislunni en hana sóttu hátt í hundrað manns bæði hælisleitendur sem og þeir sem veitt var hæli á síðastliðnu ári . Boðið var uppá lambalæri , lasagna og lax og grafin lax ásamt góður meðlæti . Að loknu borðhaldi horfðu gestir á flugeldasýningu Björgunarsveitar Hafnarfjarðar . Rauði krossinn í Hafnarfirði hefur umsjón með verkefnum í þágu hælisleitenda og flóttamanna . Hægt er að taka þátt í þrennskonar verkefnum þ.e. heimsóknum til hælisleitenda , félagsstarfi fyrir hælisleitendur og stuðningur við þá sem fá hér alþjóðlega vernd . Ef þú hefur áhuga á að gerast sjálfboðaliði hafðu samband við okkur í síma 565-1222 eða sendu póst á hafnarfjordur@redcross.is Leitað er að fólki 23 ja ára og eldra sem talar a.m.k. eitt erlent tungumál reiprennandi ( að norðurlandamálum undanskildum ) . Nauðsynlegt er fyrir sjálfboðaliða í hælisleitendaverkefnum að hafa bíl til umráða .